
REFERAT

pentru avizarea Planului Urbanistic Zonal „Ansamblu clădiri cu funcţiuni comerciale, servicii şi depozitare”, Calea Şagului / DN 59 Km. 7+500 dreapta, Timişoara


Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere documentaţia înregistrată cu nr. U32008-003129/16.06.2008 şi completările ulterioare conform fişei anexă, prin care se solicită avizarea din punct de vedere urbanistic a Planului Urbanistic Zonal „Ansamblu clădiri cu funcţiuni comerciale, servicii şi depozitare”, Calea Şagului / DN 59 Km. 7+500 dreapta, Timişoara.


Având în vedere cerinţele Certificatului de Urbanism nr. 3246 din 06.05.2008 şi nr. 4152 din 17.06.2008.
Având in vedere Procesul Verbal privind dezbaterea publica din 17.07.2008, in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007 la care nu s-au inregistrat obiectiuni;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic Zonal „Ansamblu clădiri cu funcţiuni comerciale, servicii şi depozitare”, Calea Şagului / DN 59 Km. 7+500 dreapta, Timişoara.


Documentaţia este iniţiată de beneficiar  S.C.  AGRO IMOBILIARE  S.R.L. şi elaborată de S.C.  PILOT TEAM  S.R.L. Timişoara, proiect nr. 4.02/2008.


Terenurile propuse pentru construire sunt situate în zona de sud - vest a oraşului, în teritoriul intravilan al Municipiului Timişoara, adiacente Căii Şagului / DN 59 Timişoara - Moraviţa.


Delimitarea zonei studiate este făcută la nord-est de drumul de exploatare DE 1205/3 şi parcela Cc 1299/5/2 (top. 1265/1/a/2) proprietatea Primăriei Timişoara, la nord - vest de parcelele Cc 1299/2/6 (proprietatea beneficiarului), Cc 1299/2/7 şi Cc 1299/2/3 (proprietăţi private), la sud-est de Calea Şagului (DN59) şi parcela Cc 1299/5/3 (top. 1265/1/b) proprietatea Primăriei Timişoara, la sud de canalul Hcn 1228/2, drumul de exploatare DE 1227/1/1 şi parcela A 1299/4/6 (proprietate privată) şi la sud - vest de parcela Cc 1299/2/6/5 (proprietate privată).

Zona studiata care face obiectul acestei documentaţii nu se afla în zonă protejată sau de protecţie a monumentelor istorice.


Prin prezentul Plan Urbanistic Zonal „Ansamblu clădiri cu funcţiuni comerciale, servicii şi depozitare”, Calea Şagului / DN 59 Km. 7+500 dreapta, Timişoara nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.


În conformitate cu PUG Timişoara, aprobat prin HCL nr. 157/2002, prelungit cu HCL nr. 139/2007, zona studiata este parţial cuprinsa în UTR nr. 61 pentru care este stabilita funcţiunea de zona de depozitare, prestări servicii. Utilizarea funcţională a terenului studiat a fost reglementată şi prin Planul Urbanistic Zonal "Calea Şagului D.N.59 Km 7 + 500 m dreapta Timişoara", aprobat prin HCL nr. 291/01.11.2001, funcţiunea stabilită pentru teren fiind de depozitare şi producţie.


Terenul, în suprafaţă totală de 208.610 mp, este inscris în C.F. nr. 4501, nr. cadastral Cc 1299/5/1/1/1, în suprafaţă 68104 mp., C.F. nr. 5260, nr. cadastral Cc 1299/5/1/1/2, în suprafaţă 25085 mp., C.F. nr. 5258, nr. cadastral Cc 1299/5/1/2, în suprafaţă 703 mp., C.F. nr. 4421, nr. cadastral Cc1299/2/5, în suprafaţă 28528 mp., C.F. nr. 4395, nr. cadastral Cc 1299/2/8, în suprafaţă 34332 mp. şi nr. cadastral Cc1299/2/9, în suprafaţă 2113 mp., C.F. nr. 4394, nr. cadastral Cc 1299/2/11, în suprafaţă 30670 mp. şi nr. cadastral Cc1299/2/12, în suprafaţă 2155 mp., proprietatea firmei S.C. AGRO IMOBILIARE S.R.L., Chişoda şi în C.F. nr. 4502, nr. cadastral Cc 1299/5/4 (top.1265/2), în suprafaţă 8820 mp. şi C.F. nr. 140742, nr. cadastral Cc 1299/4/5/1, în suprafaţă 8100 mp., proprietatea firmei S.C. DEL BONO & CO S.A. Timişoara.

Documentaţia are drept obiectiv realizarea unui ansamblu de clădiri cu funcţiune comercială, de servicii şi depozitare.


Terenul este accesibil de pe Calea Şagului prin sensul giratoriu executat in zona. Din această giraţie se va crea o arteră cu 4 benzi din care se va realiza un acces pe relaţie stânga pentru pătrunderea pe terenul ce face obiectul P.U.Z.. Din DN 59-Calea Şagului se va realiza accesul principal pe teren, pe relaţie dreapta. Soluţia de circulaţie va ţine cont de drumul colector prevăzut şi menţinut pe Calea Şagului, pe ambele părţi. Drumurile propuse pentru realizarea investitiei vor deveni domeniu public, in conformitate cu plansa nr. 4 din proiect 4.02/2008 – Proprietatea asupra terenurilor.

În interiorul zonei se afla propuse o serie de străzi interioare, prevăzute cu carosabil de minim 6.00 m, cu spatii verzi de aliniament, cu trotuare şi parcaje publice, pentru accesul facil la zonele de parcare din vecinătatea fiecărui spaţiu comercial prevăzut.

Se vor asigura parcări la nivelul terenului în conformitate cu Avizul Comisiei de Circulaţie. Obţinerea Autorizaţiei de Construire este condiţionata de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007.
Indicii propuşi prin documentaţie sunt:


POT max. = 55 %


CUT max. = 1,8

Regim de înălţime max. P+3E


Spaţii verzi minim 10%


Autorizaţia de Construire se va emite doar după ce suprafeţele de teren afectate de drumuri vor deveni domeniul public.


La realizarea construcţiilor se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic Zonal „Ansamblu clădiri cu funcţiuni comerciale, servicii şi depozitare”, Calea Şagului / DN 59 Km. 7+500 dreapta, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

